ຜະລິດໂຊກ ອາຍານະບຸດ

ຜະລິດໂຊກ ອາຍານະບຸດ (ผลิตโชค อายนบุตร) (ຊື່ຫລິ້ນ: ເປັກ) ເກີດວັນທີ 09/08/1984. ເປັນນັກຮ້ອງ, ພິທີກອນ, ນາຍແບບ ແລະ ນັກພາກສຽງຈາກປະເທດໄທ. ໃນຖານະນັກຮ້ອງ ກໍເປັນນັກຮ້ອງທີ່ໃຊ້ຄວາມຕັ້ງໃຈ ແລະອົດທົນພະຍາຍາມເອົາຊະນະຄຳວິຈານ ຈົນສາມາດເປັນນັກຮ້ອງຊາຍເພງໄທສາກົນທີ່ຄົນໄທມັກຫລາຍທີ່ສຸດເປັນອັນດັບ2 ໂດຍໄດ້ຄະແນນເຖິງ 34.44% ຈາກດຸສິດໂພ. ໄດ້ອັນດັບ4 ຈາກການເປັນດາລາທີ່ມີຄົນຫາຊື່ໃນ ກູ່ເກີ້ນ(Google) ໃນປີ 2017.

ປະຫວັດ
ຜະລິດໂຊກ ເກີດໃນວັນທີ 9 ສິງຫາ ປີ 1984. ໄດ້ເຂົ້າສຶກສາລະດັບອານຸບານທີ່ໂຮງຮຽນອານຸບານພິດສະນຸໂລກ ຍັງບໍ່ທັນຈົບອານຸບານ ກໍໄດ້ຍ້າຍໄປທີ່ປະເທດອົດສະຕາລີ ເນື່ອງຈາກພໍ່ຂອງລາວຕ້ອງໄດ້ຍ້າຍໄປເຮັດວຽກທີ່ປະເທດດັ່ງກ່າວ ຈຶ່ງເຮັດໃຫ້ ເປັກ ຜະລິດໂຊກ ແລະ ຄອບຄົວໄດ້ໄປອາໄສຢູ່ອົດສະຕາລີເປັນເວລາ 7ປີ. ທີ່ອົດສະຕາລີ ເປັກໄດ້ສຶກສາຊັ້ນອານຸບານແລະປະຖົມທີ່ໂຮງຮຽນ Cabramatta Public School. ຕໍ່ມາໄດ້ຍ້າຍກັບມາຢູ່ທີ່ປະເທດໄທ ແລະໄດ້ເຂົ້າຮຽນລະດັບມັດທະຍົມທີ່ໂຮງຮຽນນານາຊາດເອກກະໄມ, ໂຮງຮຽນກຽມອຸດົມສຶກສານ້ອມກ້າວ, ໂຮງຮຽນນະວະມິທຣາຊິນູທິດກຽມອຸດົມສຶກສານ້ອມກ້າວ ໃນສາຍສອງພາສາ ອັງກິດ-ຝຮັ່ງ ແລະ ໄດ້ຈົບຊັ້ນປະລິນຍາຕີສາຂາດຸລິຍາງສາດສາກົນ ຈາກຄະນະສິນລະປະສາດ ມະຫາວິທະຍາໄລສີນະຄະລິນທະລະວິໂລດ. ປັດຈຸບັນແມ່ນກຳລັງສຶກສາລະດັບປະລິນຍາໂທສາຂາ ການບໍລິຫານທຸລະກິດທ່ອງທ່ຽວແລະການບໍລິການ ທີ່ມະຫາວິທະຍາໄລລັງສິດ. ຊື່ ຜະລິດໂຊກນັ້ນ ໄດ້ມາຈາກຄອບຄົວຂອງເປັກມີທຳນຽມທີ່ປະຕິບັດມາ ກໍຄືສາຍຄອບຄົວທີ່ໃຊ້ນາມສະກຸນ ອາຍະ
ນະບຸດ ຕ້ອງມີຊື່ແທ້ທີ່ຂຶ້ນຕົ້ນດ້ວຍ 'ຜ'. ແລະນາມສະກຸນ ອາຍານະບຸດ ນັ້ນເປັນນາມສະກຸນພະລາດຊະທານຈາກ ລາດສະການທີ6 ອີກດ້ວຍ.

ວຽງງານໃນວົງການບັນເທິງ
ໃນປິ 2002 ເປັກເຄີຍເປັນສະມາຊິກວົງບອຍແບນຊື່ G-BOYZ ສັງກັດ GMM Grammy ຮ່ວມກັບ ຟີມລັດທະພູມ ແລະ ແບ້ງພິສິດ, ເຊິ່ງມີຜົນງານເພງສອງເພງຄື: "ຍິ້ມໆ" (ยิ้ม ยิ้ม) ແລະ "ບໍ່ຮູ້ຈະເລືອກໃຜ" (ไม่รู้จะเลือกใคร).

ໃນປີ 2005 ເປັກໄດ້ອອກມາເປັນນັກຮ້ອງດ່ຽວ ແລະມີຜົນງານເພງດັງຄືເພງ "ບໍ່ມີໃຜຮູ້" (ไม่มีใครรู้) ໃນອາລະບ້ຳ One Man Story ຊຸດທີ1, ຈາກນັ້ນໃນປີດຽວກັນ ເປັກກໍໄດ້ອອກອາລະບ້ຳດ່ຽວຊຸດທຳອິດຊື່ວ່າ Oneຜະລິດໂຊກ ເຊິ່ງໄດ້ປະສົບຜົນສຳເລັດຫລາຍ ເພາະມີເພງດັງຫລາຍເພງເຊັ່ນ: "ຫລືແຄ່ຂຳຂຳ" (หรือแค่ขำๆ), "ໃຈຫນຶ່ງກໍຮັກ ອີກໃຈກໍເຈັບ" (ใจหนึ่งก็รัก อีกใจก็เจ็บ) ແລະ "ນິທານຫິ່ງຫ້ອຍ" (นิทานหิ่งห้อย). ຫລັງຈາກນັ້ນກໍມີອາລະບ້ຳລວມອີກຄັ້ງ ໃນໂປເຈັກ One Man Story 2 ຊື່ອາລະບ້ຳ Love Passion ເຊິ່ງມີເພງດັງກໍຄືເພງ "ຊູ້ໃນໃຈ" (ชู้ในใจ). ແລະໄດ້ອອກອາລະບ້ຳດ່ຽວຊຸດທີສອງ I’m in Love ໃນໄລຍະຕໍ່ມາ.

ໃນປີ 2008 ໄດ້ອອກອາລະບ້ຳລວມຮ່ວມກັບ ອ໊ອປ ປອງສັກ ແລະ ໄອຊ໌ ສະລັນຍູ ໃນນາມ "ເປັກອ໊ອປໄອຊ໌" ກັບອາລະບ້ຳຊື່ Together ເຊິ່ງມີເພງດັງແມ່ນເພງ "ແຄ່ຄົນໂທຜິດ" (แค่คนโทรผิด) ແລະມີເພງ "ບໍ່ຮັກຢ່າເຮັດໃຫ້ຄິດ" (ไม่รักอย่าทำให้คิด) ເປັນເພງດ່ຽວຂອງຕົນເອງໃນອາລະບ້ຳ. ໃນເດືອນ2 ປີ2010 ເປັກໄດ້ຍ້າຍສັງກັດຈາກ ຈີເອັມເອັມ ແກຮມມີ ມາຢູ່ເອັກແຊັກ.

ໃນປີ 2012 ເປັກໄດ້ຍ້າຍມາຢູ່ຄ້າຍຮັມເບລ້າ(Humbrella) ແລະ ປີ 2016 ໄດ້ຍ້າຍມາຢູ່ ເວີກແກ້ງ (Werk Gang) ແລະອອກຜົນງານເພງຊື່ "ຢາກໃຫ້ແວວຕາຂ້ອຍເປັນຄົນອື່ນ" (อยากให้แววตาฉันเป็นคนอื่น). ໃນໄລຍະທີ່ຜ່ານມານອກຈາກເປັກຈະມີຜົນງານດ້ານສຽງເພງແລ້ວ ເປັກກໍຍັງເຄີຍເປັນພິທີກອນລາຍການ ດິສນີ້ຄຮັບ(Disney Club) ແລະ ເວັກຄຮັບ (Wake Club), ພາກສຽງໃຫ້ແກ່ຫນັງຫລາຍໆເລື່ອງເຊັ່ນ: ເພີຊີ້ ວິສລີ້ ໃນເລື້ອງແຮລີ້ພ໊ອດເຕີ້, ມັມເບີ້ ໃນເລື້ອງ ແຮປປີ້ຟີດ ແລະເປັນ ປີເຕີ້ແພນ ໃນເລື້ອງ ປີເຕີ້ແພນພາກ2.

ມາໃນປີ 2017, ເປັກໄດ້ເປັນແຂກຮັບເຊີນໃນລາຍການ The Mask Singer ຫນ້າກາກນັກຮ້ອງ ຊີຊັນທີຫນຶ່ງ ຂອງເວີກພ້ອຍ (Work Point) ໃນນາມຫນ້າກາກຈິ່ງໂຈ້ ແລະເປັນຜູ້ຊະນະຂອງກຸ່ມ D, ເຊິ່ງການເຂົ້າຮ່ວມລາຍການຄັ້ງນີ້ເຮັດໃຫ້ແຟນຄັບຂອງເປັກເພີ່ມຂຶ້ນຢ່າງຫລວງຫລາຍ ໂດຍແຟນຄັບທີ່ເປັນຜູ້ຍິງຈະມີຊື່ສະເພາະກໍຄື 'ນຸດ' ຖ້າເປັນຈຳນວນຫລາຍແມ່ນ 'ນຸດເຊັສ' ແລະສຳຫລັບແຟນຄັບຜູ້ຊາຍແມ່ນ 'ນຸຊາ'. ຫລັງຈາກນັ້ນເປັກກໍໄດ້ອອກເພງໃຫມ່ກັບຄ້າຍ ໄວທ໌ມິວສິກ (White Music) ຊື່ເພງວ່າ "ໂທດທີ່ເອົາແຕ່ໃຈ" (โทษที่เอาแต่ใจ) ທີ່ປ່ອຍລົງໃນ Youtube ຄັງທຳອິດໃນວັນທີ 10 ກໍລະກົດ ປີ 2017, ເພງ "ນີ້ແຫລະຄວາມຮັກ" (นี่แหละความรัก This is Love) ທີ່ປ່ອຍໃນວັນທີ 16 ທັນວາ ປີ 2017.

ປີ 2018, ເປັກກໍໄດ້ອອກຜົນງານຢ່າງຕໍ່ເນື່ອງ ໂດຍມີເພງຊື່ວ່າ "First Lady" ອອກມາໃນວັນທີ 17ເມສາ. ນອກຈາກນັ້ນຍັງມີຄອນເສີດດ່ຽວຂອງຕົນເອງເປັນຄັ້ງທຳອິດໂດຍໃສ່ຊື່ຄອນເສີດວ່າ "PECK PALITCHOKE First Date Concert" ເຊິ່ງຈັດຂຶ້ນໃນວັນທີ 20 ເຖິງ 22 ເດືອນເມສາ ທີ່ສູນການຄ້າສະຫຍາມພາລາກ້ອນ. ມາໃນວັນທີ 25 ມິຖຸນາ ປີ 2018 ເປັກກໍມີເພງໃຫມ່ຊື່ວ່າ "I'm OK".

ຜົນງານເພງ

ອາລະບ້ຳດ່ຽວ

ເພງດ່ຽວ

ອາລະບ້ຳລວມ

ເພງປະກອບລະຄອນ

ລາງວັນທີ່ໄດ້ຮັບ

References 

ນັກຮ້ອງໄທ
ນັກສະແດງ
ສິລະປິນ
ສິລະປິນສັງກັດຈີເອັມເອັມ ແກມມີ້